Storm laat leeus op vrye voetSaterdag se hewige storm in die Vrystaat het vyf leeus op vrye voet gelaat. Werner Vermaak, ‘n woordvoerder van ER24, sê hul nooddienssentrum het laat Saterdagmiddag verskeie oproepe gekry oor buitengewone sterk winde wat sommige huise in informele nedersettings sowel as strukture in Oranjeville, Welkom, Kessel, Reits en Bloemfontein heeltemal verwoes het. RSG berig die storm het veroorsaak dat vyf leeus Saterdagaand uit hulle kamp op ‘n plaas naby Bethlehem ontsnap het, nadat ‘n boom omgewaai en bo-op hul kamp se heining geval het. Polisie en natuurbewaringsbeamptes het sedertdien die gebied gefynkam om die diere weer op te spoor. Al vyf leeus is omstreeks 08:00 Sondagoggend weer gevang. Klik hier om meer oor die storm te lees.